Un volume que se termina de completar colos testimonios de los sos fíos Vital y Ramón d'Andrés Díaz, y de diferentes  personalidaes como Toli Morilla, Marisa Vallejo, Vicente García Oliva, Jesús Menéndez Peláez, Inaciu Galán y González, Francisco Prendes Quirós, Albino Suárez Vallina, Pablo Antón Marín Estrada, Lluís Xabel Álvarez, Amelia Valcárcel y Urbano Rodríguez. Confórmase asina un llibru complexu y bien interesante, ilustráu amás con bien de material gráficu, que nun fai namás el retratu solu d'un home. Porque con Mánfer de la Llera, nesti volume, conocemos y esplicámonos la historia más recién d'esa Asturies que tantes veces esconocemos.